Na podlagi petega odstavka 15. člena Zakona o celostni zgodnji obravnavi predšolskih otrok s posebnimi potrebami (Uradni list RS, št. 41/17) in za izvrševanje četrtega in osmega odstavka 81. člena Zakona o organizaciji in financiranju vzgoje in izobraževanja (Uradni list RS, št. 16/07 - uradno prečiščeno besedilo, 118/06 - ZUOPP-A, 36/08, 58/09, 64/09 - popr., 65/09 - popr., 20/11, 40/12 - ZUJF, 57/12 - ZPCP-2D, 2/15 - odl. US, 47/15, 46/16, 49/16 - popr., 25/17 - ZVaj), šestega in sedmega odstavka 56. člena Zakona o osnovni šoli (Uradni list RS, št. 81/06 - uradno prečiščeno besedilo, 102/07, 107/10, 87/11, 40/12 - ZUJF, 63/13, 46/16 - ZOFVI-K, 49/16 - popr.), petega odstavka 27. člena Zakona o uveljavljanju pravic iz javnih sredstev (Uradni list RS, št. 62/10, 40/11, 40/12 - ZUJF, 57/12 - ZPCP-2D, 3/13 - ZŠolPre-1, 14/13, 56/13 - ZŠtip-1, 99/13, 14/15 - ZUUJFO, 57/15, 69/15, 90/15, 38/16 - odl. US, 51/16 - odl. US, 88/16 - ZSVarPre-E, 88/16, 61/17 - ZUPŠ, 75/17, 64/18, 77/18, 46/19, 47/19, 49/20 - ZIUZEOP, 152/20 - ZZUOOP, 175/20 - ZIUOPDVE, 189/20 - ZFRO) in 16. člena Zakona o usmerjanju otrok s posebnimi potrebami (Uradni list RS, št. 58/11, 40/12 – ZUJF, 90/12 in 41/17 – ZOPOPP in [200/20](http://www.uradni-list.si/1/objava.jsp?sop=2020-01-3628) – ZOOMTVI) v zvezi s 5. členom Pravilnika o merilih in metodologiji za določanje obsega sredstev za materialne stroške v zavodih za vzgojo in izobraževanje otrok in mladostnikov s posebnimi potrebami (Uradni list RS, št. 45/19), ministrica za izobraževanje, znanost in šport izdaja

**P R AV I L N I K**

**o spremembah in dopolnitvah Pravilnika o organizaciji in povračilu prevoznih stroškov**

**za prevoze otrok in mladostnikov s posebnimi potrebami**

1. člen

V Pravilniku o organizaciji in povračilu prevoznih stroškov za prevoze otrok in mladostnikov s posebnimi potrebami (Uradni list, RS, št. 45/19) se v 2. členu za peto alinejo, doda šesta alineja, ki se glasi:

» - starši otrok s posebnimi potrebami, ki so vključeni v prilagojen program za predšolske otroke v socialno-varstveni zavod.«

2. člen

V drugem odstavku 15. člena se prvi stavek spremeni tako, da se glasi:

» Če s prilagojenim vozilom opravljajo prilagojen prevoz starši, srednja šola ali zavod z njimi sklene pogodbo o povrnitvi stroškov prilagojenega prevoza dijaka.«

KONČNA DOLOČBA

3. člen

Ta pravilnik začne veljati naslednji dan po objavi v Uradnem listu Republike Slovenije.

Št. 0070-97/2021

Ljubljana, dne

EVA: 2021-3330-0067

prof. dr. Simona Kustec

ministrica za izobraževanje, znanost in šport

**Obrazložitev:** Ravnatelji srednjih šol težko najdejo prevoznika, ki ima prilagojeno vozilo za prevoz težje ali težko gibalno oviranega dijaka. Gibalna oviranost pri nekaterih dijakih je takšna, da se je dijak kljub oviri tako pri domačih kot organiziranih prevozih zmožen sam presesti iz invalidskega vozička na sedež v avto in obratno. Če dijaka na ta način lahko vozijo starši, tudi sicer, ni potrebno, da bi za v šolo bilo kako drugače.